69. ΒΑΣΙΛΙΚΟΝ ΔΙΑΤΑΓΜΑ της 26 Μαρτ./9 Απρ. 1956 (ΦΕΚ Α' 98). Περί προσθέτων χωροφυλάκων. ΄Εχοντες υπ' όψιν το άρθρ. 73 του Ν.Δ. 3365/1955 "περί Κώδικος του Σώματος της Ελληνικής Βασιλικής Χωροφυλακής", Α.Ν. 1671/1951 "περί Υπουργικού Συμβουλίου και Υπουργείων", ως ετροποποιήθη και συνεπληρώθη υπό του Νόμ. 3078/1954. Προσόντα διορισμού Άρθρ.1.-Ίνα διορισθή τις πρόσθετος χωροφύλαξ, δέον να κέκτηται τα εξής προσόντα: 1.Να προϋπηρέτησεν εις την Β. Χωροφυλακήν ως υπαξιωματικός (ενωμοτάρχης ή υπενωμοτάρχης) ή χωροφύλαξ και να απελύθη ταύτης με διαγωγήν εξαίρετον ή άμεμπτον και ουχί συνεπεία γνωμοδοτήσεως ανακριτικού συμβουλίου. 2.Να μη απώλεσε την Ελληνικήν Ιθαγένειαν. 3.Να μη έχη καταδικασθή εις εγκληματικήν ποινήν ή εις επανορθωτικήν τοιαύτην, επί κλοπή, υπεξαιρέσει, απάτη, εγκλήμασι περί τα υπομνήματα, ψευδορκία, ψευδεί ανομώτω καταθέσει, ψευδεί καταμηνύσει, συκοφαντική δυσφημήσει, εγκλήματι αφορώντι το νόμισμα ή τα ήθη, ζωοκλοπή, ζωοκτονία, λαθρεμπορία, ή χρήσει ναρκωτικών ουσιών, ή να μη εκκρεμή κατ' αυτού, κατηγορία επί τοις αυτοίς εγκλήμασιν. 4.Να εμφορήται υπό υγιών κοινωνικών φρονημάτων. 5.Να έχη υγείαν, επιτρέπουσαν την ενάσκησιν των καθηκόντων του, να είναι σωματικώς άρτιος, με εξωτερικήν παράστασιν καλήν. Δικαιολογητικά–Διορισμός Άρθρον 9.Οι πρόσθετοι χωροφύλακες από της ορκωμοσίας των θεωρούνται έναντι του εργοδότου ιδιωτικοί αυτού υπάλληλοι και ως τοιούτοι διέπονται καθ' όλα τα αντικείμενα τα απορρέοντα εκ της ιδιότητός των ταύτης υπό των οικείων περί ιδιωτικών υπαλλήλων διατάξεων της Εργατικής Νομοθεσίας.-Ειδικώτερον εν περιπτώσει απολύσεως προσθέτου χωροφύλακος αιτήσει του εργοδότου, καταβάλλεται αυτώ μηνιαία αποζημίωσις, εάν δεν προβλέπεται μεγαλυτέρα τοιαύτη κατά τας διατάξεις της Εργατικής Νομοθεσίας. Απόλυσις προσθέτων χωροφυλάκων Άρθρον 10.-1.Οι πρόσθετοι χωροφύλακες δύνανται κατά τας διατάξεις της Εργατικής Νομοθεσίας να λύωσι την υπηρεσιακήν των σχέσιν, ειδοποιούντες προς τούτο τον εργοδότην και την οικείαν υπηρεσίαν Χωροφυλακής, ήτις υποχρεούται ν' αναφέρη ιεραρχικώς εις το Αρχηγείον Χωροφυλακής, όπερ εκδίδει την περί απολύσεως απόφασιν.-2.Η απόλυσις των προσθέτων χωροφυλάκων διατάσσεται υπό του αρχηγού της Χωροφυλακής, τη αιτήσει του εργοδότου υποβαλλομένη ένα μήνα τουλάχιστον προ της προσδιορισθείσης προς απόλυσιν χρονολογίας ή τη ητιολογημένη προτάσει του οικείου διοικητού Χωροφυλακής, στηριζομένη εις ομοίας προτάσεις των οικείων υπηρεσιών Χωροφυλακής.-3.Ως λόγοι δικαιολογούντες την απόλυσιν, τη προτάσει των διοικήσεων Χωροφυλακής, θεωρούνται και οι εξής :α)Η καταδίκη επί τινι των εγκλημάτων, περί ων το άρθρ. 1 περ. 3 του παρόντος δ/τος και των υπό του Σ.Π.Κ. προβλεπομένων τοιούτων.β)Η αναξιοπρεπής διαγωγή.γ)Η από συστήματος παραμέλησις των περί την στολήν ή την πειθαρχίαν διατάξεων.δ)Η από συστήματος έλλειψις σεβασμού προς τους ανωτέρους των.ε)Η εκτέλεσις έργων θιγόντων το γόητρον της Β. Χωροφυλακής.στ)Η εκ προθέσεως μη συμμόρφωσις προς τας εκάστοτε κοινοποιουμένας διαταγάς, ως και η μη εκτέλεσις ή παραμέλησις ή πλημμελής εκτέλεσις των ανατιθεμένων υπό της Χωροφυλακής προσθέτων έργων, εφ' όσον δεν δικαιολογείται επαρκώς τούτο. Μεταβολαί διορισμού και απολύσεως Άρθρον 11.Αι μεταβολαί διορισμού και απολύσεως των προσθέτων χωροφυλάκων καταχωρίζονται εις τα υπό του Αρχηγείου Χωροφυλακής επί τούτω τηρούμενα βιβλία και τα ατομικά έγγραφα αυτών. Άρθρον 12.-1.Από της δημοσιεύσεως του παρόντος δ/τος καταργείται το από 12.3/29.3.1955 δ. καθώς και πάσα διάταξις αντικειμένη εις το παρόν διάταγμα.-2.Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος δ/τος. Άρθρ.2.-Προς διορισμόν τινός ως προσθέτου χωροφύλακος, απαιτούνται τα εξής δικαιολογητικά : 1.Αίτησις του επιθυμούντος νομικού ή φυσικού προσώπου, Δημοσίου ή ιδιωτικού δικαίου, απευθυνομένη προς την οικείαν παρ' αξιωματικού διοικουμένην υπηρεσίαν Χωροφυλακής, εν τη έδρα ή περιφερεία της οποίας ο διορισθησόμενος θέλει εκτελή τα καθήκοντά του, εν η σημειούται συγκεκριμένως ο τόπος και το είδος της ανατεθησομένης εργασίας. 2.Υπεύθυνος δήλωσις του αυτού ως άνω προσώπου, ότι θέλει καταβάλει τον εκάστοτε προβλεπόμενον διά τους χωροφύλακας μισθόν, επίδομα τροφής και το αντίτιμον των ειδών ιματισμού και εξαρτήσεως διά τον διορισθησόμενον. 3.Αίτησις του ενδιαφερομένου πρώην υπαξιωματικού ή χωροφύλακος, δι' ης να αιτήται τον διορισμόν, μνημονεύοντος εν αυτή τον εργοδότην, υφ' ου θέλει προσληφθή (φυσικόν ή νομικόν πρόσωπον), την εργασίαν ην συγκεκριμένως θέλει εκτελή, ως και τον τόπον ένθα θέλει εκτελή ταύτην. 4.Πιστοποιητικόν της οικείας εισαγγελικής αρχής, ότι δεν εκκρεμεί κατηγορία εις βάρος του επί των εν τω άρθρ. 1 παρ. 3 εγκλημάτων του παρόντος Δ/τος. 5.Πιστοποιητικόν ποινικού μητρώου, εκδιδόμενον κατά τους τελευταίους δύο μήνας προ της υποβολής. 6.Απόσπασμα εκ του ατομικού αυτού βιβλιαρίου, όπερ τηρείται εις το Αρχηγείον Χωροφυλακής, περιλαμβάνον εκ του φύλλου μητρώου τα στοιχεία ταυτότητος, την στρατολογικήν αυτού κατάστασιν και τας ηθικάς αμοιβάς. 7.Πιστοποιητικόν προέδρου κοινότητος ή δημάρχου του τόπου καταγωγής, εμφαίνον και την οικογενειακήν αυτού κατάστασιν. 8.Πιστοποιητικόν του εκτελούντος την υγειονομικήν υπηρεσίαν Χωροφυλακής ιατρού, ότι κρίνεται ικανός διά την εκτέλεσιν έργων προσθέτου χωροφύλακος και είναι σωματικώς άρτιος. 9.Πιστοποικητικόν της οικείας του τόπου διαμονής της αστυνομικής αρχής, ότι τυγχάνει νομιμόφρων και δεν εμφορείται υπό κομμουνιστικών ιδεών. Το πιστοποιητικόν τούτο υποβάλλεται απ' ευθείας εις το Αρχηγείον Χωροφυλακής. Άρθρ.3.-1.Τα κατά το προηγούμενον άρθρον δικαιολογητικά υποβάλλονται υπό των ενδιαφερομένων εις το αρμόδιον τμήμα Ασφαλείας και τοιούτου μη υπάρχοντος εις την οικείαν διοίκησιν αξιωματικού Χωροφυλακής, εν τη εδαφική δικαιοδοσία της οποίας θέλει εκτελή τα καθήκοντά του ο αιτούμενος τον διορισμόν. Η δεχομένη τα δικαιολογητικά υπηρεσία χωροφυλακής, μετ' έλεγχον περί της πληρότητος αυτών, υποβάλλει ιεραρχικώς ταύτα εις το Αρχηγείον Χωροφυλακής μετά των προτάσεών της, των ενδιαμέσων υπηρεσιών υποχρεουμένων να εκφέρωσι κατά την υποβολήν ητιολογημένην επίσης γνώμην. 2.Ο αρχηγός Χωροφυλακής, λαμβάνων υπ’ όψει τα ανωτέρω δικαιολογητικά, αποφασίζει περί του διορισμού του ενδιαφερομένου, εκδίδει την περί τούτου απόφασίν του, ήτις κοινοποιείται εις τε τον ενδιαφερόμενον εργοδότην και τον διοριζόμενον, ως και εις τας οικείας υπηρεσίας Χωροφυλακής. 3.Μεταξύ πλειόνων αιτουμένων διορισμόν παρά τω αυτώ εργοδότη, προτιμώνται κατά σειράν :α)Οι κεκτημένοι την ιδιότητα του πολυτέκνου ή έχοντες μείζονας οικογενειακάς υποχρεώσεις. β)Οι τραυματίαι πολέμου και διατεταγμένης υπηρεσίας εν γένει, υπό τους περιορισμούς της περιπτ. 5 του άρθρ. 1 του παρόντος Δ/τος.γ)Οι τιμηθέντες δι' ηθικών αμοιβών από Ευφήμου Μνείας και άνω και δ)Οι υπηρετήσαντες τουλάχιστον επί 5μηνον εις την ζώνην των πρόσω κατά τον πόλεμον (Αντί της σελ. 226,27) Σελ. 226,27(α) 223-099 66 1940-1941 ή υπηρετήσαντες εις την ζώνην των επιχειρήσεων εις τον κατά των συμμοριτών αγώνα τουλάχιστον επί 8μηνον. 4.Εάν εν ενί και τω αυτώ προσώπω συντρέχωσι πλείονες λόγοι προτιμήσεως, ούτοι δημιουργούσι νέαν προτίμησιν έναντι του έχοντος ολιγωτέρους τοιούτους. Ορκωμοσία–Δελτίον ταυτότητος Άρθρ.4.-1.Ο διοριζόμενος ως πρόσθετος χωροφύλαξ, άμα τη λήψει του περί διορισμού του εγγράφου, παρουσιάζεται ενώπιον του οικείου διοικητού αξιωματικού Χωροφυλακής, εν τη εδαφική δικαιοδοσία του οποίου θέλει ασκήσει τα καθήκοντά του και δίδει τον προβλεπόμενον υπό του Κ.Σ.Σ.Κ. όρκον ενώπιον επιτροπής αποτελουμένης εκ του διοικητού της οικείας υπηρεσίας Χωροφυλακής, του εφημερίου και δύο αξιωματικών ή ελλείψει δύο υπαξιωματικών ή χωροφυλάκων, από της ημέρας δε της ορκωμοσίας του θεωρείται διορισθείς ως πρόσθετος χωροφύλαξ. Οι αρμόδιοι διοικηταί αξιωματικοί, δεν προβαίνουσιν εις την ορκωμοσίαν του προσθέτου χωροφύλακος, εφ' όσον δεν έλαβον έγγραφον βεβαίωσιν του οικείου διαχειριστού υλικού, ότι παρά του αιτουμένου τον διορισμόν εργοδότου κατεβλήθη το αντίτιμον των χορηγητέων ειδών ιματισμού, εξαρτήσεως και λοιπών δικαιουμένων δημοσίων ειδών. 2.Προς πίστωσιν της ορκωμοσίας συντάσσεται πρακτικόν, όπερ τηρείται υπό της υπηρεσίας Χωροφυλακής, εν τη εδαφική δικαιοδοσία της οποίας ασκεί τα καθήκοντά του. 3.΄Αμα τη ορκωμοσία ο πρόσθετος χωροφύλαξ εφοδιάζεται υπό των οικείων διοικήσεων Χωροφυλακής διά δελτίου ταυτότητος, όπερ είναι όμοιον προς το των χωροφυλάκων και επί πλέον ότι παραπλεύρως της φωτογραφίας τίθεται διά σφραγίδος ερυθράς μελάνης η ένδειξις διά κεφαλαίων γραμμάτων "ΠΡΟΣΘΕΤΟΣ ΧΩΡΟΦΥΛΑΞ". Καθήκοντα προσθέτων χωροφυλάκων Άρθρ.5.-1.Οι πρόσθετοι χωροφύλακες άμα τη ορκωμοσία των και μόνον κατά την εκτέλεσιν των καθηκόντων των κέκτηνται εξουσίαν και καθήκοντα χωροφύλακος. Τα καθήκοντα αυτών συνίστανται εις την εκτέλεσιν υπηρεσίας ευταξίας ή ασφαλείας ή φρουρήσεως εργοστασίων και επιχειρήσεων, φυσικών ή νομικών προσώπων. Η ανάθεσις αυτοίς υπό του εργοδότου άλλων έργων θιγόντων την στρατιωτικήν αξιοπρέπειαν ή εξερχομένων του κύκλου των αναγομένων εις τα κύρια αυτών έργα, περί ων ανωτέρω, απαγορεύεται. "Πας πρόσθετος Χωροφύλαξ δέον να εφοδιάζηται διά πιστοποιητικού δυνάμει του οποίου περιβάλλεται διά πάντων των καθηκόντων, δικαιωμάτων, υποχρεώσεων και προνομίων των μονίμων οργάνων της Βασιλικής Χωροφυλακής, εν τη εκτελέσει των καθηκόντων του συμφώνως προς τας διατάξεις του άρθρ. 73 παρ. 1 και 3 του Ν.Δ. 3365/1955 "Περί Κώδικος της Ελληνικής Βασιλικής Χωροφυλακής". Τα εν λόγω πιστοποιητικά χορηγούνται υπό των Ανωτέρω Διοικητών Χωροφυλακής ή του Αστυνομικού Διευθυντού Θεσσαλονίκης". Το εντός " " εδάφιον προσετέθη διά του άρθρου μόνου του Β.Δ. 323 της 18 Μαΐου / 11 Ιουν. 1963 (ΦΕΚ Α' 84). 2.Εις εξαιρετικάς περιπτώσεις απειλής ή διαταράξεως της δημοσίας ασφαλείας ή προς παροχήν πληροφοριών περί των δραστών απειλουμένων ή λαβόντων χώραν εγκληματικών πράξεων, δύνανται οι διοικηταί Χωροφυλακής να αναθέτωσιν αυτοίς, συν τη εκτελέσει των καθηκόντων των, και αποστολάς εξακριβώσεως, παρακολουθήσεως υπόπτων κινήσεων προσώπων, εν οις χώροις ασκούσι τα κυρίως αυτών έργα, να εξοπλίζωσιν αυτούς δι' αυτομάτων ή ατομικών όπλων της Χωροφυλακής, λαμβανομένων εκ των αποθηκών της, και, εν συνεννοήσει μετά των εργοδοτών να διαθέτωσιν αυτούς, εις όλως εξαιρετικάς περιπτώσεις και διά περιωρισμένον χρόνον, εις υπηρεσίαν ασφαλείας και εκτός των χώρων εκτελέσεως της εργασίας των. 3.Αι ώραι εργασίας των προσθέτων χωροφυλάκων δεν δύνανται να υπερβώσι το 8ώρον κατά 24ώρον, εις εξαιρετικάς δε και εκτάκτους περιπτώσεις, απολύτως δεδικαιολογημένας, επιτρέπεται η υπέρβασις, αλλ' ουδέποτε πέραν του δεκαώρου. 4.Μερίμνη του εποπτεύοντος τους προσθέτους χωροφύλακας διοικητού αξιωματικού ή υπαξιωματικού, καλούνται ούτοι άπαξ της εβδομάδος εις το αστυνομικόν κατάστημα και λαμβάνουσι γνώσιν των εκδιδομένων διαταγών, εγκυκλίων και Νόμων. 5.Οι πρόσθετοι χωροφύλακες επ' ουδενί λόγω στρατωνίζονται εις στρατώνας Χωροφυλακής, δύναται όμως να μετέχωσι του συσσιτίου επί τη προκαταβολή του αντιτίμου. Σελ. 226,28 (α) 223-100 67 Στρατιωτικαί υποχρεώσεις προσθέτων χωροφυλάκων–Στολή Άρθρ.6.-1.Οι πρόσθετοι χωροφύλακες εν τοις χώροις ασκήσεως των καθηκόντων των και μόνον κατά την άσκησιν αυτών, φέρουσι στολήν χωροφύλακος, άνευ όμως διακριτικών βαθμού. Επί των επωμίων φέρουσι τα γραμματικά στοιχεία Π.Χ. και εν συνεχεία αριθμόν. 2.Ο αριθμός λαμβάνεται εκ του βιβλίου δυνάμεως προσθέτων χωροφυλάκων, όπερ τηρείται υφ' εκάστης διοικήσεως Χωροφυλακής, εις ο καταχωρίζονται κατά χρονολογικήν σειράν διορισμού άπαντες οι διοριζόμενοι πρόσθετοι εν τη εδαφική δικαιοδοσία της διοικήσεως και είναι ο αύξων αριθμός καταχωρήσεως εν αυτώ. 3.Οι πρόσθετοι χωροφύλακες δύνανται κατά την εκτέλεσιν των καθηκόντων να φέρωσιν ιδιωτικόν πιστόλιον ή περίστροφον. 4.Οι πρόσθετοι χωροφύλακες κατά την εκτέλεσιν των καθηκόντων των διέπονται υφ' όλων εν γένει των διατάξεων των κανονισμών της Β. Χωροφυλακής, των αφορωσών την πειθαρχίαν και στολήν, πλην των υπό του παρόντος Δ/τος γινομένων εξαιρέσεων και υπάγονται εις την δικαιοδοσίαν των Στρατοδικείων, ως οι εν ενεργεία χωροφύλακες, διά τα κατά τον χρόνον της εκτελέσεως των καθηκόντων των διαπραττόμενα εγκλήματα. 6.Οι πρόσθετοι χωροφύλακες εκτός υπηρεσίας απαγορεύεται να φέρωσι την στολήν των. Διοικητική εξάρτησις–Αρμοδιότης υπηρεσιών Χωροφυλακής Άρθρ.7.-1.Οι πρόσθετοι χωροφύλακες υπάγονται διοικητικώς υπό τας διαταγάς των οικείων διοικήσεων Χωροφυλακής, αίτινες ασκούσι τας αρμοδιότητας αυτών διά των τμημάτων Ασφαλείας και εν ελλείψει διά των οικείων αστυνομικών τμημάτων, εάν δε ούτοι ασκούσι τα καθήκοντά των εκτός της έδρας της διοικήσεως, διά των οικείων υποδιοικήσεων, τμημάτων, σταθμών ή φυλακείων Χωροφυλακής. 2.Αι αρμόδιαι υπηρεσίαι Χωροφυλακής, υποχρεούνται να παρακολουθώσι τους προσθέτους χωροφύλακας, ώστε να διάγωσιν ούτοι αξιοπρεπώς και να φέρωσι κανονικώς την στολήν των, εάν δε διαπιστώσωσι παραπτώματα τούτων, λαμβάνουσι τα αναγκαία μέτρα προς συμμόρφωσιν και εν ανάγκη εισηγούνται την απόλυσίν των. 3.Οι αξιωματικοί και οι υπαξιωματικοί επόπται ή εφόδου φρουρών επιθεωρούσι τους προσθέτους χωροφύλακας ως και τους τακτικούς σκοπούς και περιπόλους, και υπογράφουσιν εις προς τούτο τηρούμενον υπό του εργοδότου βιβλίον επιθεωρήσεως. Υποχρεώσεις εργοδοτών έναντι των προσθέτων χωροφυλάκων Άρθρ.8.-1.Οι εργοδόται υποχρεούνται να προκαταβάλωσιν εις τους προσθέτους χωροφύλακας την 1 ην  εκάστου μηνός τον μισθόν και το επίδομα τροφοδοσίας, ούτινος εκάστοτε δικαιούνται οι υπηρετούντες χωροφύλακες. Ο μισθός και το επίδομα τροφοδοσίας καταβάλλονται εις τον δικαιούχον άνευ μεσολαβήσεως της υπηρεσίας Χωροφυλακής, ήτις όμως υποχρεούται εκάστοτε να γνωρίζη εις τον ενδιαφερόμενον εργοδότην δι' εγγράφου της περί των δικαιουμένων αποδοχών. 2.Ομοίως οι εργοδόται υποχρεούνται εις την καταβολήν της αξίας των ειδών ιματισμού και εξαρτήσεως εις τας κατά τόπους Διαχειρίσεις Υλικού, αίτινες προβαίνουσιν εις την χορήγησιν των ειδών τούτων κατά τας υφισταμένας διαταγάς. (Μετά την σελ. 226,28 (α) Σελ. 226,281 223-101 68 69 Φύσις σχέσεων εργοδοτών και προσθέτων χωροφυλάκων 